**ความต้องการรูปแบบห้องสมุดที่พึงประสงค์ของนักศึกษามหาวิทยาลัยราชภัฏสวนสุนันทา**

**ปิยะดา สุขเกิด1 ณัฐณิชา กลีบบัวบาน2 ณัฐชาฎ์ ผาสุก3 รัศมี รัตนอุบล4**

**ชารวี บุตรบำรุง5 กฤษฎา สังขมณี6 และ ศุภศักดิ์ เงาประเสริฐวงศ์7**

**1,2,3,4,5,6 สังกัดคณะวิทยาการจัดการ มหาวิทยาลัยวิทยาลัยราชภัฏสวนสุนันทา**

**7 สังกัดวิทยาลัยการจัดการอุตสาหกรรมบริการ มหาวิทยาลัยวิทยาลัยราชภัฏสวนสุนันทา**

**1E-Mail:** **s63127312027@ssru.ac.th** **, 2E-Mail: nusnichar.kr@ssru.ac.th , 3E-Mail:** **nutcha.ph@ssru.ac.th** **,**

**4E-Mail:** **ratsamee.ra@ssru.ac.th** **, 5E-Mail:** **charawee.bu@ssru.ac.th** **, 6E-Mail: k****risada.su@ssru.ac.th**

 **and 7E-Mail: supasak.ng@ssru.ac.th**

**บทคัดย่อ**

ปัจจุบันห้องสมุดต้องปรับตัวให้ทันสมัยทันต่อการเปลี่ยนแปลงในโลกของเทคโนโลยีดิจิทัล จึงจำเป็นต้องมีการปรับเปลี่ยนรูปแบบของห้องสมุดให้ตรงกับความต้องการของผู้ใช้บริการ เพื่อสอดคล้องกับสภาพแวดล้อมที่เปลี่ยนไป การวิจัยครั้งนี้มีวัตถุประสงค์เพื่อ 1) ศึกษาความต้องการรูปแบบห้องสมุดที่พึงประสงค์ และ 2) ศึกษาพฤติกรรมการใช้เครือข่ายสังคมออนไลน์ที่มีอิทธิพลต่อความต้องการรูปแบบห้องสมุดที่พึงประสงค์ของนักศึกษามหาวิทยาลัยราชภัฏสวนสุนันทา ประชากรที่ใช้ศึกษา ได้แก่นักศึกษามหาวิทยาลัยราชภัฏสวนสุนันทา มีขนาดกลุ่มตัวอย่าง จำนวนทั้งสิ้น 400 คน โดยใช้วิธีสุ่มตัวอย่างแบบง่าย เครื่องมือที่ใช้ในการวิจัยคือแบบสอบถาม และวิเคราะห์ข้อมูลด้วยสถิติพรรณนา และการวิเคราะห์ถดถอยเชิงพหุ (Multiple Regression) โดยวิธี Stepwise ผลการวิจัยพบว่า 1) นักศึกษาต้องการรูปแบบห้องสมุดที่พึงประสงค์ที่มากที่สุดคือ ห้องสมุดดิจิทัล รองลงมาคือห้องสมุดเสมือน ห้องสมุดผสมผสาน 2) พฤติกรรมการใช้เครือข่ายสังคมออนไลน์ของนักศึกษามหาวิทยาลัยราชภัฏสวนสุนันทาในด้านการศึกษา และด้านการสื่อสาร มีอิทธิพลต่อความต้องการห้องสมุดที่พึงประสงค์ในรูปแบบห้องสมุดดิจิทัล (อย่างมีนัยสำคัญที่ .01 ) ผลการวิจัยครั้งนี้เป็นประโยชน์ต่อห้องสมุดสามารถนำข้อค้นพบไปใช้ในการปรับปรุงการห้องสมุดให้อยู่ในรูปแบบห้องสมุดดิจิทัล เพื่อให้ตรงความต้องการของนักศึกษาและผู้ใช้บริการในยุคดิจิทัลและเป็นการสนับสนุนและส่งเสริมในด้านการศึกษาและการสื่อสารที่มีประสิทธิภาพมากยิ่งขึ้น

**คำสำคัญ** : ความต้องการ, รูปแบบห้องสมุด , ห้องสมุดที่พึงประสงค์

**Requirement of Desirable Library for Students**

**of Suan Sunandha Rajabhat University**

**Piyada Sukkert1 Natnichar Kleebbuabarn2 Nutcha Phasuk3****Ratsamee Ratana-Ubol4**

**Charawee Butbumrung5 Krisada Sungkhamanee6 and** Supasak Ngaoprasertwong**7**

**1,2,3,4,5,6 Faculty of Management Science, Suan Sunandha Rajabhat University, Thailand**

**7 Faculty of College of Hospitality Industry Management , Suan Sunandha Rajabhat University, Thailand**

**1E-Mail:** **s63127312027@ssru.ac.th** **, 2E-Mail: nusnichar.kr@ssru.ac.th , 3E-Mail:** **nutcha.ph@ssru.ac.th** **,**

**4E-Mail:** **ratsamee.ra@ssru.ac.th** **, 5E-Mail:** **charawee.bu@ssru.ac.th** **, 6E-Mail: k****risada.su@ssru.ac.th**

 **and 7E-Mail: supasak.ng@ssru.ac.th**

**Abstract**

Current , libraries have to adapt to keep up with the changes in the world of digital technology. Therefore, it is necessary to modify the format of the library to meet the needs of the users. to be consistent with the changing environment. The objectives of this research were 1) to study the needs of the desirable library styles and 2) to study the social networking behaviors that influence the needs of the students of Suan Sunandha Rajabhat. Study population including students from Suan Sunandha Rajabhat University. with sample size Total of 400 people by using simple random sampling method. The research tool was a questionnaire. and analyzed the data by descriptive statistics. and multiple regression analysis (Multiple Regression) by Stepwise method. The research findings were as follows: digital library Next is the virtual library. 2) Social networking behaviors of Suan Sunandha Rajabhat University students in education. and communication Influencing the demand for desirable libraries in the form of digital libraries. (significant at .01 ) The results of this research are beneficial to libraries. The findings can be used to improve the library in the form of a digital library. To meet the needs of students and service users in the digital age and to support and promote more effective education and communication.

**Keywords:** Requirements, **L**ibrary , Desirable Library

**บทนำ**

ปัจจุบันเครือข่ายสังคมออนไลน์ (Social Network) เป็นพื้นที่สาธารณะมีการเติบโตอย่างรวดเร็วและต่อเนื่อง มีการใช้อย่างแพร่หลายทั่วโลก คนทุกเพศทุกวัย ทุกเชื้อชาติและศาสนา ทุกระดับการศึกษา ทุกสาขาอาชีพ และทุกกลุ่มสังคมย่อยจากทั่วโลก มาสื่อสารและแบ่งปันเรื่องราว หลากหลายให้กับผู้อื่น ไปที่การสร้างชุมชนออนไลน์ที่ผู้คนสามารถที่จะแลกเปลี่ยน แบ่งปันข้อมูล ตามประโยชน์กิจกรรม หรือความสนใจเฉพาะเรื่องซึ่งกันและกัน มีการให้บริการที่หลากหลาย เช่น แชท ส่งข้อความ ส่งอีเมล วีดีโอ เพลง อัพโหลดรูป บล็อก เป็นต้น (ตั๋น นิลมาติม, 2557)

สำนักงานสถิติแห่งชาติ (2562) สำรวจการมีการใช้เทคโนโลยีสารสนเทศและการสื่อสารในครัวเรือนพ.ศ. 2562 พบว่าพฤติกรรมการใช้อินเทอร์เน็ตตามกลุ่มอายุต่าง ๆ ในปี 2558 – 2562 ทุกกลุ่มอายุมีแนวโน้มการใช้อินเทอร์เน็ตสูงขึ้น โดยในปี 2562 พบว่า กลุ่มอายุ 15 - 24 ปี มีการใช้อินเทอร์เน็ตสูงที่สุด ร้อยละ 95.5 รองลงมาคือ กลุ่มอายุ 25 - 34 ปี ส่วนกิจกรรมที่ใช้ส่วนใหญ่ใช้เครือข่ายสังคมออนไลน์ (Social Network) ร้อยละ 93.0 รองลงมาคือ ใช้โทรศัพท์ผ่าน Internet (VoIP) เช่น โทรผ่าน Line Facebook Facetime Whatsapp เป็นต้น ร้อยละ 84.4 และใช้ในการดาวน์โหลดหรือ สตรีมมิ่ง รูปภาพ หนัง วิดีโอ เพลง เล่นเกมส์ ดูหนัง ร้อยละ 70.3 ในขณะที่ความถี่ในการใช้อินเทอร์เน็ต พบว่า ผู้ใช้อินเทอร์เน็ต 5-7 วัน ใน 1 สัปดาห์ ร้อยละ 88.4 ใช้โทรศัพท์มือถือแบบ Smart Phoneในการเข้าถึงอินเทอร์เน็ตค่อนข้างสูง คือ ร้อยละ 96.4 จากสถิติจะเห็นได้ว่าคนไทยมีการใช้เครือข่ายสังคมออนไลน์กระจุกตัวอยู่ในช่วงอายุ 15 - 24 ปี ซึ่งเป็นช่วงของวัยรุ่นในกลุ่มนักเรียน นักศึกษาที่เติบโตมาในช่วงของเจเนอเรชั่นวาย กลุ่มนี้เติบโตมาพร้อมๆ กับการพัฒนาเทคโนโลยีการสื่อสาร ชอบความทันสมัยของเทคโนโลยีดิจิทัล จะใช้เพื่อความบันเทิงและการติดต่อสื่อสารระหว่างกลุ่มเพื่อน รวมถึงใช้เพื่อการรับรู้ข่าวสาร และเพื่อการศึกษา

มหาวิทยาลัยราชภัฏสวนสุนันทา มีส่วนงานที่รับผิดชอบในการให้บริการห้องสมุด คือ ศูนย์วิทยบริการ มหาวิทยาลัยราชภัฏสวนสุนันทา ได้ดำเนินนโยบายในการพัฒนาศูนย์วิทยบริการให้พร้อมที่จะเป็นแหล่งการเรียนรู้ที่สมบูรณ์ ให้บริการสืบคืนที่ทันสมัยทุกรูปแบบและอุปกรณ์หลักด้านการจัดเก็บข้อมูลที่หลากหลายในระบบอัตโนมัติ มีการพัฒนาเว็บไซต์ของศูนย์วิทยบริการให้ทันสมัยและต่อเนื่องสม่ำเสมอ อีกทั้งได้จัดหาฐานข้อมูลออนไลน์ที่ทันสมัย ซึ่งการพัฒนามีความสอดคล้องยุทธศาสตร์ใหม่มหาวิทยาลัยราชภัฏ เพื่อการพัฒนาท้องถิ่นตามพระราโชบาย ระยะ 20 ปี (พ.ศ. 2560–2579) ในประเด็นยุทธศาสตร์ที่ 3 ด้านการยกระดับคุณภาพการศึกษา ทั้งนี้แม้ว่าศูนย์วิทยบริการมีการพัฒนาอย่างต่อเนื่อง แต่ในทางกลับกันพบว่าปัจจุบันมีจำนวนผู้ใช้บริการลดลง สาเหตุอาจเนื่องมาจากพัฒนาแล้วยังไม่ตรงตามรูปแบบที่ผู้ใช้บริการต้องการใช้บริการที่แท้จริง

จากที่กล่าวมาข้างต้นในการการใช้งานโปรแกรมต่าง ๆ ผ่านโครงข่ายอินเทอร์เน็ตหรือที่เรียกว่าเครือข่ายสังคมออนไลน์ (Social Network) โดยเฉพาะประเทศไทยจากผลสำรวจของสำนักงานสถิติแห่งชาติที่พบว่ากลุ่มเยาวชนไทย ในช่วงอายุ 15 - 24 ปี มีพฤติกรรมการใช้อินเทอร์เน็ตสูงที่สุด ซึ่งเป็นกลุ่มนักเรียน นักศึกษาที่เติบโตมาในช่วงเจเนอเรชั่นวาย กลุ่มนี้เติบโตมาพร้อม ๆ กับการพัฒนาเทคโนโลยีการสื่อสาร ดังนั้นห้องสมุดเป็นแหล่งความรู้ที่สำคัญเปรียบเสมือนเป็นคลังสมองของเยาวชน จะต้องปรับตัวให้ทันสมัยต่อการเปลี่ยนแปลง การบริหารงานจำเป็นต้องมีการปรับเปลี่ยนรูปแบบของห้องสมุดที่พึงประสงค์ให้สอดคล้องกับสภาพแวดล้อมและบริบทของสังคมที่เปลี่ยนไป ผู้วิจัยเล็งเห็นความสำคัญของการพัฒนารูปแบบที่พึงประสงค์ของห้องสมุดให้ตรงกับความต้องการของผู้ใช้บริการเพื่อเพิ่มจำนวนผู้ใช้บริการในอนาคต จึงมีความสนใจศึกษาวิจัยเรื่อง ปัจจัยที่มีอิทธิพลต่อความต้องการรูปแบบห้องสมุดที่พึงประสงค์ของนักศึกษา มหาวิทยาลัยราชภัฏสวนสุนันทา เพื่อนำไปเป็นประโยชน์ต่อการปรับปรุงรูปแบบห้องสมุดให้เป็นไปตามความต้องการของผู้ใช้บริการ และยังใช้เป็นแนวทางในการจัดทำแผนการดำเนินงานและกำหนดเป้าหมายคุณภาพห้องสมุดมหาวิทยาลัยราชภัฏสวนสุนันทาต่อไป

**วัตถุประสงค์การวิจัย**

1. เพื่อศึกษาความต้องการรูปแบบห้องสมุดที่พึงประสงค์ของนักศึกษามหาวิทยาลัยราชภัฏสวนสุนันทา
2. เพื่อศึกษาพฤติกรรมการใช้เครือข่ายสังคมออนไลน์ที่มีอิทธิพลต่อความต้องการรูปแบบห้องสมุดที่พึงประสงค์

ของนักศึกษามหาวิทยาลัยราชภัฏสวนสุนันทา

**สมมติฐานการวิจัย**

 พฤติกรรมการใช้เครือข่ายสังคมออนไลน์ที่มีอิทธิพลต่อความต้องการรูปแบบห้องสมุดที่พึงประสงค์ของนักศึกษามหาวิทยาลัยราชภัฏสวนสุนันทา

**วิธีดำเนินการวิธีวิจัย**

**1. ประชากรและกลุ่มตัวอย่าง**

1.1 ประชากรที่ใช้ในการศึกษาครั้งนี้ ได้แก่ นักศึกษาของมหาวิทยาลัยราชภัฏสวนสุนันทา ระดับปริญญาตรี และเรียนที่ศูนย์มหาวิทยาลัยราชภัฏสวนสุนันทา ปีการศึกษา 2565 รวมจำนวนทั้งสิ้น 19,950 (มหาวิทยาลัยราชภัฏสวนสุนันทา, กองบริการการศึกษา, 2565)

 1.2 กลุ่มตัวอย่างที่ใช้ในการวิจัยครั้งนี้ ได้แก่ นักศึกษาของมหาวิทยาลัยราชภัฏสวนสุนันทา ระดับปริญญาตรี และเรียนที่ศูนย์มหาวิทยาลัยราชภัฏสวนสุนันทา ปีการศึกษา 2565 กำหนดขนาดตัวอย่างใช้สูตรทาโรยามาเน่ ได้จำนวนทั้งสิ้น 400 คน โดยการสุ่มตัวอย่างแบบวิธีอย่างง่าย ( simple random sampling)

**2. เครื่องมือที่ใช้ในการวิจัย**

 เครื่องมือที่ใช้ในการศึกษาวิจัย ปะกอบด้วย

 2.1 แบบสอบถาม ประกอบ 3 ตอน ดังนี้

ตอนที่ 1 เป็นแบบสอบถามเกี่ยวกับปัจจัยส่วนบุคคล ได้แก่ เพศ คณะ ระดับชั้น ศึกษาภาคเรียน

ตอนที่ 2 เป็นแบบสอบถามเกี่ยวกับข้อมูลพฤติกรรมการใช้เครือข่ายสังคมออนไลน์ ประกอบด้วย การสื่อสาร การบันเทิง และการศึกษา ลักษณะแบบสอบถามเป็นตรวจสอบรายการ (Check List)

ตอนที่ 3 ข้อมูลความต้องการรูปแบบห้องสมุดที่พึงประสงค์ ประกอบด้วย ห้องสมุดมีชีวิต ห้องสมุดผสมผสาน ห้องสมุดดิจิทัล และห้องสมุดเสมือน มีลักษณะเป็นแบบวิธีการให้คะแนน(มาตรวัดแบบ Likert)

 2.2 การตรวจสอบคุณภาพ

 ผู้วิจัยนำแบบสอบถามไปทดลองใช้ (Try Out) กับกลุ่มประชากรที่มีลักษณะคล้ายคลึงกับกลุ่มตัวอย่างที่จะศึกษาจานวน 30 ราย หลังจากนั้นนำมาหาค่าความเชื่อมั่นโดยการวิเคราะห์หาค่าสัมประสิทธิ์แอลฟ่า (Alpha–Coefficient) ด้วยวิธีการของครอนบัค (Cronbach) โดยค่าสัมประสิทธิ์แอลฟ่า (α) ที่ได้จะต้องมีค่า 0.70 ขึ้นไป ทั้งนี้จากการนำไปทดลอง พบว่า ได้ค่าความเชื่อมั่นของแบบสอบถามทั้งฉบับเท่ากับ 0.85

**3. การเก็บรวบรวมข้อมูล**

ผู้วิจัยได้นำแบบสอบถามไปแจกให้นักศึกษาระดับปริญญาตรีที่เข้ามาใช้บริการศูนย์วิทยบริการ จำนวนตัวอย่าง 400 คน แล้วนำข้อมูลที่ได้จากแบบสอบถามมาวิเคราะห์และประมวลผลทางสถิติ

**4. การวิเคราะห์ข้อมูล**

 4.1 สถิติเชิงพรรณนา โดยใช้ค่าร้อยละ (Percentage) ค่าคะแนนเฉลี่ย (Arithmetic mean) และค่าความเบี่ยงเบน

มาตรฐาน (Standard deviation หรือ SD)

4.2 สถิติเชิงอนุมาน (inferential statistice) ในการทดสอบแบบสมมติฐาน โดยใช้สถิติถดถอยเชิงพหุ (Multiple

Regression) วิธี Stepwise

**ผลการวิจัย**

การวิจัยครั้งนี้มุ่งศึกษาปัจจัยที่มีอิทธิพลต่อความต้องการรูปแบบห้องสมุดที่พึงประสงค์ของนักศึกษา มหาวิทยาลัยราชภัฏสวนสุนันทา โดยนำเสนอตามวัตถุประสงค์ ดังนี้

(1) พฤติกรรมการใช้เครือข่ายสังคมออนไลน์ของนักศึกษา เป็นตัวแปรอิสระที่ส่งผลต่อความต้องการรูปแบบห้องสมุดที่พึงประสงค์ ประกอบด้วย 3 ด้าน ได้แก่ ด้านการสื่อสาร ด้านการบันเทิง และด้านการศึกษา โดยแสดงผลการวิจัยจากภาพดังนี้

ภาพที่ 2 พฤติกรรมการใช้เครือข่ายสังคมออนไลน์ โดยภาพรวม

จากภาพที่ 2 พบว่า นักศึกษามหาวิทยาลัยราชภัฏสวนสุนันทามีพฤติกรรมการใช้เครือข่ายสังคมออนไลน์ ในภาพรวมอยู่ในระดับมาก เมื่อพิจารณารายละเอียดเป็นรายด้าน จะพบว่าพฤติกรรมการใช้เครือข่ายสังคมออนไลน์ที่มีค่าเฉลี่ยมากที่สุดคือ ด้านการศึกษา รองลงมาคือ ด้านการบันเทิง และด้านการสื่อสาร ตามลำดับ

 **(2)** ความต้องการรูปแบบห้องสมุดที่พึงประสงค์ของนักศึกษา เป็นตัวแปรตาม ประกอบด้วย 4 รูปแบบ ได้แก่ ด้านห้องสมุดมีชีวิต ด้านห้องสมุดผสมผสาน ด้านห้องสมุดดิจิทัล และด้านกห้องสมุดเสมือน

ภาพที่ 3 ความต้องการรูปแบบห้องสมุดที่พึงประสงค์ โดยภาพรวม

จากภาพที่ 3 พบว่า นักศึกษามีความต้องการรูปแบบห้องสมุดที่พึงประสงค์ ในภาพรวมอยู่ในระดับมาก โดยทุกด้านมีค่าเฉลี่ยในระดับมากทุกด้าน และเมื่อพิจารณาแต่ละรูปแบบ จะพบว่ารูปแบบห้องสมุดที่พึงประสงค์ที่นักศึกษาต้องการมากที่สุดคือ ห้องสมุดดิจิทัล รองลงมาคือ ห้องสมุดเสมือน ห้องสมุดผสมผสาน และด้านห้องสมุดมีชีวิต ตามลำดับ

(3) ทดสอบวัตถุประสงค์ข้อที่ 2 ปัจจัยที่มีอิทธิพลต่อความต้องการรูปแบบห้องสมุดที่พึงประสงค์ ของนักศึกษามหาวิทยาลัยราชภัฏสวนสุนันทา

 ผลการวิเคราะห์ค่าสัมประสิทธิ์สหสัมพันธ์ปัจจัยที่มีอิทธิพลต่อความต้องการรูปแบบห้องสมุดที่พึงประสงค์ของนักศึกษามหาวิทยาลัยราชภัฏสวนสุนันทา โดยใช้สถิติ คือ ค่าสัมประสิทธิ์สหสัมพันธ์อย่างง่ายของเพียร์สัน (Pearson Product Moment Correlation Coefficient) เพื่อหาความสัมพันธ์ระหว่างตัวแปรเชิงปริมาณ ประกอบด้วยตัวแปอิสระ คือพฤติกรรมการใช้เครือข่ายสังคมออนไลน์ ได้แก่ ด้านการสื่อสาร (x1) ด้านการบันเทิง (x2) และด้านการศึกษา (x3) กับตัวแปรตาม คือ ความต้องการรูปแบบห้องสมุดที่พึงประสงค์ (Y) มีด้วยกัน 4 รูปแบบ ได้แก่ ห้องสมุดมีชีวิต (Y1) ห้องสมุดผสมผสาน (Y2) ห้องสมุดดิจิทัล (Y3) และห้องสมุดเสมือน (Y4) จึงขอนำเสนอความสัมพันธ์ทุกมิติของตัวแปรต้นและตัวแปรตาม ดังนี้

ตารางที่ 1 ผลการวิเคราะห์ค่าสัมประสิทธิ์สหสัมพันธ์ ทุกมิติของตัวแปรต้นและตัวแปรตาม

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ตัวแป | X1 | X2 | X3 | Y1 | Y2 | Y3 | Y4 | Yภาพรวม |
| X1 | 1 |   |   |   |   |   |   |  |
| X2 | .728\*\* | 1 |   |   |   |   |   |  |
| X3 | .719\*\* | .748\*\* | 1 |   |   |   |   |  |
| Y1 | .727\*\* | .736\*\* | .775\*\* | 1 |   |   |   |  |
| Y2 | .713\*\* | .734\*\* | .868\*\* | .758\*\* | 1 |   |   |  |
| Y3 | .749\*\* | .759\*\* | .895\*\* | .788\*\* | .747\*\* | 1 |   |  |
| Y4 | .729\*\* | .731\*\* | .837\*\* | .768\*\* | .767\*\* | .841\*\* | 1 |  |
| Yภาพรวม | .716\*\* | .729\*\* | .874\*\* | .718\*\* | .826\*\* | .730\*\* | .824\*\* | 1 |

\*\* มีนัยสำคัญทางสถิติที่ระดับ .01

 จากตารางที่ 1 การวิเคราะห์หาความสัมพันธ์ทุกมิติของตัวแปรพฤติกรรมการใช้เครือข่ายสังคมออนไลน์และตัวแปรความต้องการรูปแบบห้องสมุดที่พึงประสงค์ พบว่า พฤติกรรมการใช้เครือข่ายสังคมออนไลน์ ด้านการสื่อสาร (x1) ด้านการบันเทิง (x2) และด้านการศึกษา (x3) มีความสัมพันธ์เชิงบวกในระดับสูงทิศทางเดียวกันกับความต้องการรูปแบบห้องสมุดพึงประสงค์ทุกรูปแบบ โดยเฉพาะรูปแบบห้องสมุดดิจิทัล (Y3) มีความสัมพันธ์มากที่สุด มีค่าท่ากับ .749 , .759 และ .895 นั่นหมายความว่า นักศึกษามีพฤติกรรมการใช้เครือข่ายสังคมออนไลน์ยิ่งมากก็จะมีความต้องการใช้รูปแบบห้องสมุดดิจิทัลมากตามไปด้วยเช่นกัน

 ดังนั้น จึงตรวจสอบความเหมาะสมของปัจจัยตัวแปรพฤติกรรมการใช้เครือข่ายสังคมออนไลน์ ได้แก่ ด้านการสื่อสาร (x1) ด้านการบันเทิง (x2) และด้านการศึกษา (x3) ที่มีอิทธิพลกับความต้องการรูปแบบห้องสมุดดิจิทัล (Y3) โดยใช้การวิเคราะห์ถดถอยพหุคูณแบบขั้นตอน (Stepwise multiple regression analysis) ได้ตัวแบบที่เหมาะสมในการพยากรณ์ความต้องการรูปแบบห้องสมุดดิจิทัล (Y3) ของนักศึกษามหาวิทยาลัยราชภัฏสวนสุนันทา ดังตารางที่ 2

ตารางที่ 2 การวิเคราะห์ตัวแบบที่เหมาะสมของการปัจจัยที่มีอิทธิพลต่อความต้องการรูปแบบห้องสมุดดิจิทัล

|  |  |  |  |  |  |  |
| --- | --- | --- | --- | --- | --- | --- |
| พฤติกรรมการใช้เครือข่ายสังคมออนไลน์ | B | S.E. | T | p-value | Tolerance | VIF |
| ค่าคงที่(Constant) | 1.898 | 0.177 | 10.715 | 0.000 |  |  |
| ด้านการศึกษา (x3) | 0.444 | 0.049 | 9.090 | 0.000 | 0.241 | 3.831 |
| ด้านการสื่อสาร (x1)  | 0.134 | 0.046 | 2.924 | 0.001 | 0.388 | 4.585 |
|  |  | R= .701 , R2 = .612 , Adj R2 = .611 , SE= .5201  |

 หมายเหตุ : ค่า VIF ที่เหมาะสมไม่ควรเกิน 5.00; ค่า Tolerance ไม่ควรน้อยกว่า .20

\*\* มีนัยสำคัญทางสถิติที่ระดับ .01

\* มีนัยสำคัญทางสถิติที่ระดับ .05

 จากตารางที่ 2 พบว่า ตัวแปรที่สามารถพยากรณ์ความต้องการรูปแบบห้องสมุดที่พึงประสงค์ โดยเฉพาะรูปแบบห้องสมุดดิจิทัล คือพฤติกรรมการใช้เครือข่ายสังคมออนไลน์ ด้านการศึกษา (x3) และด้านการสื่อสาร (x1) โดยตัวแปรเหล่านี้สามารถร่วมกันพยากรณ์ความต้องการรูปแบบห้องสมุดดิจิทัล ได้ร้อยละ 61

 ผู้วิจัยจึงนำค่าสัมประสิทธิ์ของตัวพยากรณ์มาเขียนเป็นสมการพยากรณ์ความต้องการรูปแบบห้องสมุดที่พึงประสงค์ของนักศึกษามหาวิทยาลัยราชภัฏสวนสุนันทา ดังนี้

 y = 1.898 + 0.444 (X3) + 0.134 (X1)

**สรุปผลและอภิปรายผล**

**สรุปผล**

 จากการวิจัยครั้งนี้ ผลการวิจัยสรุปตามวัตถุประสงค์ของการวิจัยตามลำดับดังนี้

 1. นักศึกษามีความต้องการรูปแบบห้องสมุดที่พึงประสงค์ ในภาพรวมทุกด้านอยู่ในระดับมาก โดยด้านที่มีความต้องการมากที่สุดคือห้องสมุดดิจิทัล รองลงมาคือ ห้องสมุดเสมือน ห้องสมุดผสมผสาน และด้านห้องสมุดมีชีวิต ตามลำดับ

 2. พฤติกรรมการใช้เครือข่ายสังคมออนไลน์ทุกด้านมีความสัมพันธ์เชิงบวกในระดับสูงทิศทางเดียวกันกับความต้องการรูปแบบห้องสมุดพึงประสงค์ทุกรูปแบบ โดยเฉพาะรูปแบบห้องสมุดดิจิทัล นั่นหมายความว่า นักศึกษามีพฤติกรรมการใช้เครือข่ายสังคมออนไลน์ยิ่งมากก็จะมีความต้องการใช้รูปแบบห้องสมุดดิจิทัลมากตามไปด้วยเช่นกัน ดังนั้น จึงตรวจสอบความเหมาะสมของปัจจัยตัวแปรพฤติกรรมการใช้เครือข่ายสังคมออนไลน์ที่มีอิทธิพลกับความต้องการรูปแบบห้องสมุดดิจิทัล โดยใช้การวิเคราะห์ถดถอยพหุคูณแบบขั้นตอน (Stepwise multiple regression analysis) พบว่า ตัวแปรที่สามารถพยากรณ์ความต้องการรูปแบบห้องสมุดดิจิทัล คือพฤติกรรมการใช้เครือข่ายสังคมออนไลน์ ด้านการศึกษา และด้านการสื่อสาร โดยตัวแปรเหล่านี้สามารถร่วมกันพยากรณ์ความต้องการรูปแบบห้องสมุดดิจิทัล ได้ร้อยละ 61

**อภิปรายผล**

จากผลการผลการวิเคราะห์ในวัตถุประสงค์เพื่อศึกษาความต้องการรูปแบบห้องสมุดที่พึงประสงค์ ผลการวิจัยพบว่ารูปแบบห้องสมุดที่นักศึกษาต้องการมากที่สุดคือ ห้องสมุดดิจิทัล ซึ่งนักศึกษาส่วนใหญ่ต้องการห้องสมุดดิจิทัลคือให้มีบริการอินเตอร์เน็ตที่เร็ว มีคอมพิวเตอร์ในการสืบค้นข้อมูลที่เพียงพอ มีฐานข้อมูลออนไลน์ของสิ่งพิมพ์ทุกประเภท มีหนังสืออยู่ในรูปแบบมัลติมีเดียสามารถศึกษาได้ด้วยตนเองซึ่งสอดคล้องกับสถานการณ์ปัจจุบัน เพราะมีการเปลี่ยนแปลงของเทคโนโลยีอย่างรวดเร็ว และการใช้วิถีชีวิตของนักศึกษาปัจจุบันต้องใช้อินเตอร์เน็ตอยู่เป็นประจำ นักศึกษาจึงต้องการห้องสมุดในรูปแบบห้องสมุดิจิทัล เพื่อนำมาสนับสนุนการศึกษาให้ทันต่อในโลกดิจิทัล ซึ่งสอดคล้องกับแนวคิดของปุณณภา สุขสาคร (2559) กล่าวว่า ห้องสมุดดิจิทัลเป็นการให้บริการทรัพยากรสารสนเทศอยู่ในรูปแบบดิจิทัล ซึ่งเรียกว่าทรัพยากรดิจิทัล ซึ่งผู้ใช้สามารถเข้าถึงเนื้อหา เอกสารเต็มรูป (full-text) ได้โดยตรง และมีการสืบค้นและให้บริการผ่านเครือข่ายอินเทอร์เน็ตได้อย่างสะดวกรวดเร็ว ทุกที่ทุกเวลาและยังคงมีวัตถุประสงค์ในการให้บริการแก่ประชาชนเช่นเดียวกับห้องสมุดแบบดั้งเดิม

อีกประเด็นที่น่าสนใจในวัตถุประสงค์ที่ศึกษาปัจจัยที่มีอิทธิพลต่อความต้องการรูปแบบห้องสมุดที่พึงประสงค์ ของนักศึกษามหาวิทยาลัยราชภัฏสวนสุนันทา พบว่า ปัจจัยพฤติกรรมการใช้เครือข่ายสังคมออนไลน์ที่มีอิทธิพลต่อรูปแบบห้องสมุดที่พึงประสงค์มีความสัมพันธ์กันในระดับสูงและไปในทิศทางเดียวกันทุกด้าน และเมื่อพิจารณาเชิงลึกพบว่าพฤติกรรมการใช้เครือข่ายสังคมออนไลน์มีความสัมพันธ์เชิงบวกกับความต้องการรูปแบบห้องสมุดดิจิทัลอยู่ในระดับสูงกว่ารูปแบบอื่น นั่นหมายความว่า ถ้ายิ่งนักศึกษาใช้เครือข่ายสังคมออนไลน์มากก็ยิ่งทำให้ความต้องการรูปแบบห้องสมุดดิจิทัลมากยิ่งขึ้นไปด้วย และยังพบอีกว่าพฤติกรรมการใช้เครือข่ายสังคมออนไลน์ด้านการศึกษา และด้านการสื่อสาร มีอิทธิพลต่อความต้องการรูปแบบห้องสมุดดิจิทัล ซึ่งผลที่เป็นแบบนี้เพราะปัจจุบันเป็นโลกของเทคโนโลยีดิจิทัลการศึกษาส่วนใหญ่ก็ใช้ในรูปแบบการเรียน Online การส่งไฟล์งาน ส่งการบ้าน ค้นหาข้อมูลที่ใช้ในการทำรายงานหรือการบ้านผ่านสื่อสังคมออนไลน์ (Social media) ในขณะที่ห้องสมุดดิจิทัลเป็นการให้บริการเนื้อหาของข้อมูลในรูปแบบดิจิทัลที่ผู้ใช้เข้าถึงเนื้อหาเอกสารเต็มรูป (full-text) มีหนังสืออยู่ในรูปแบบมัลติมีเดีย รวมถึงจัดหาข้อมูลดิจิทัลมาจัดเก็บเป็นฐานข้อมูลออนไลน์อย่างระบบ เพื่อความสะดวกในการสืบค้น และให้บริการผ่านเครือข่ายอินเทอร์เน็ตที่รวดเร็ว ซึ่งสอดคล้องกับผลงานวิจัยของสิริลักษณ์ เติมวิริยะกุล (2558) ได้ศึกษาความต้องการรูปแบบห้องสมุดที่พึงประสงค์ของบุคลากรและนักศึกษาของมหาวิทยาลัยเทคโนโลยีราชมงคลสุวรรณภูมิ พบว่าผู้ตอบแบบสอบถามส่วนใหญ่มีวัตถุประสงค์ในการใช้ห้องสมุดนั้นเพื่อค้นคว้าหาความรู้ ต้องการห้องสมุดประเภท Living Library และปรารถนาให้สำนักวิทยบริการและเทคโนโลยีสารสนเทศ มหาวิทยาลัยเทคโนโลยีราชมงคลสุวรรณภูมิมีรูปแบบห้องสมุดประเภท Digital Library ใกล้เคียงกับ Living Library และผู้ตอบแบบสอบให้ข้อเสนอแนะว่าควรการนำเทคโนโลยีสารสนเทศมาสร้างหรือพัฒนาทรัพยากรสารสนเทศดิจิทัลของห้องสมุด เพิ่มความเร็ว ความเสถียรในการเชื่อมต่ออินเทอร์เน็ต เพิ่มพื้นที่ WIFI และระบบเครือข่าย

**ข้อเสนอแนะ**

**ข้อเสนอแนะในการนำวิจัยไปใช้หรือข้อเสนอแนะเชิงนโยบาย**

1. ศูนย์วิทยบริการควรหาแนวทางในการปรับปรุงระบบเทคโนโลยีโดยการสร้างข้อมูลผ่านเครือข่ายสังคมออนไลน์รวมถึงปรับปรุงอินเทอร์เน็ตให้มีความรวดเร็ว เพื่อเพิ่มช่องทางให้นักศึกษาเข้ามาใช้บริการ เช่น อัปโหลด ดาวน์โหลดงานวีดิโอด้านการศึกษา ค้นคว้าข้อมูล การส่งไฟล์งาน ส่งการบ้าน เป็นต้น ซึ่งกิจกรรมการเรียนการสอนบนเครือข่ายสังคมออนไลน์ช่วยกระตุ้นให้เกิดการเรียนรู้และมีประโยชน์ต่อการเรียนมาก

2. นักศึกษามีความต้องการห้องสมุดิจิทัล ซึ่งเป็นรูปแบบที่เข้ากับยุคสมัยของโลกดิจิทัล ดังนั้น ศูนย์วิทยบริการควรจัดการระบบการสืบค้นและให้บริการผ่านเครือข่ายอินเทอร์เน็ตได้อย่างสะดวกรวดเร็ว ทุกที่ ทุกเวลา และจัดการทรัพยากรจากหลายสื่อให้อยู่ในรูปดิจิทัลที่มีการออกแบบการเข้าถึงเนื้อหาให้เป็นประโยชน์แก่ผู้ใช้บริการและมี การจัดหาอุปกรณ์หรือเครื่องมือในการเข้าถึงข้อมูลสารสนเทศในระบบเครือข่ายที่เชื่อมกันได้อย่างเป็นสากล

**ข้อเสนอแนะในการวิจัยต่อไป**

ผู้วิจัยอาจใช้เครื่องมือในการเก็บข้อมูลประเภทอื่น เช่น เปลี่ยนจากแบบสอบถามเป็นแบบสัมภาษณ์ หรือการสนทนากลุ่ม เป็นต้น เพื่อที่จะได้ข้อมูลเชิงลึกมากกว่านี้

**เอกสารอ้างอิง**

ตั๋น นิลมาติ. (2557). *ปัจจัยที่มีผลต่อพฤติกรรมติดการใช้งานเครือข่ายสังคมออนไลน์ของนิสิตระดับปริญญาตรี*

 *มหาวิทยาลัยเกษตรศาสตร์ วิทยาเขตบางเขน.* ปริญญาศิลปศาสตรมหาบัณฑิต (พัฒนาสังคม) บัณฑิตวิทยาลัย

 มหาวิทยาลัยเกษตรศาสตร์.

ปุณณภา สุขสาคร. (2559). *ปัจจัยที่มีผลต่อความสามารถในการใช้งานห้องสมุดดิจิทัลของหอสมุดแห่งชาติ.* วิทยานิพนธ์

ศิลปศาสตรมหาบัณฑิต สาขาบรรณารักษศาสตร์และสารสนเทศศาสตร์ มหาวิทยาลัยรามคำแหง.

สิริลักษณ์ เติมวิริยะกุล. (2558). *ความต้องการรูปแบบห้องสมุดที่พึงประสงค์ของบุคลากรและนักศึกษา ของมหาวิทยาลัย*

 *เทคโนโลยีราชมงคลสุวรรณภูมิ.* สำนักวิทยบริการและเทคโนโลยีสารสนเทศ มหาวิทยาลัยเทคโนโลยราชมงคล สุวรรณภูมิ.

สำนักงานสถิติแห่งชาติ. (2562). การสำรวจการมีการใช้เทคโนโลยีสารสนเทศกับการสื่อสารในครัวเรือน พ.ศ. 2562. สืบค้นจาก

 [*www.nso.go.th/sites/2014/DocLib13/ด้านICT/เทคโนโลยีในครัวเรือน/*](http://www.nso.go.th/sites/2014/DocLib13/%E0%B8%94%E0%B9%89%E0%B8%B2%E0%B8%99ICT/%E0%B9%80%E0%B8%97%E0%B8%84%E0%B9%82%E0%B8%99%E0%B9%82%E0%B8%A5%E0%B8%A2%E0%B8%B5%E0%B9%83%E0%B8%99%E0%B8%84%E0%B8%A3%E0%B8%B1%E0%B8%A7%E0%B9%80%E0%B8%A3%E0%B8%B7%E0%B8%AD%E0%B8%99/)*2562/Pocketbook\_2562.pdf.*